รัฐบาลไทย-ข่าวทำเนียบรัฐบาล-สอน. ยันกองทุนฯ พร้อมจ่ายเงินชดเชยค่าอ้อยปี 2560/61ตามหลักเกณฑ์ที่กฎหมายกำหนดหวังแก้ปัญหาสภาพคล่องทางการเงินให้โรงงานน้ำตาล
วันพฤหัสบดีที่ 20 ธันวาคม 2561
สอน. ยันกองทุนฯ พร้อมจ่ายเงินชดเชยค่าอ้อยปี 2560/61ตามหลักเกณฑ์ที่กฎหมายกําหนดหวังแก้ปัญหาสภาพคล่องทางการเงินให้โรงงานน้ําตาล
สอน. ยันกองทุนฯ พร้อมจ่ายเงินชดเชยค่าอ้อยปี 2560/61ตามหลักเกณฑ์ที่กฎหมายกําหนดหวังแก้ปัญหาสภาพคล่องทางการเงินให้โรงงานน้ําตาล
จากกรณีที่มีข้อกังวลของผู้ประกอบการโรงงานน้ําตาลทราย ต่อสภาพคล่องทางการเงินของกองทุนอ้อยและน้ําตาลทราย ในการจ่ายเงินชดเชยเงินส่วนต่างค่าอ้อยขั้นสุดท้ายและผลตอบแทนการผลิตและจําหน่ายน้ําตาลทรายขั้นสุดท้ายของฤดูการผลิต 2560/61 ที่ต่ํากว่าราคาอ้อยขั้นต้นคืนให้แก่โรงงานนั้น
นายวิฤทธิ์ วิเศษสินธุ์ รองเลขาธิการคณะกรรมการอ้อยและน้ําตาลทราย ชี้แจงว่า การกําหนดราคาอ้อยขั้นสุดท้ายและผลตอบแทนการผลิตและจําหน่ายน้ําตาลทรายขั้นสุดท้ายฤดูการผลิตปี 2560/2561 เป็นไปตามหลักเกณฑ์และวิธีการคํานวณที่กฎหมายกําหนด ตามมาตรา 55 แห่งพระราชบัญญัติอ้อยและน้ําตาลทราย พ.ศ. 2527 โดยราคาอ้อยขั้นสุดท้ายและผลตอบแทนการผลิตและจําหน่ายน้ําตาลทรายขั้นสุดท้ายในฤดูการผลิตปี 2560/2561 ต่ํากว่าราคาอ้อยขั้นต้นและผลตอบแทนการผลิตและจําหน่ายน้ําตาลทรายขั้นต้น ซึ่งตามมาตรา 56 กําหนดว่า ในกรณีที่ราคาอ้อยขั้นสุดท้ายและผลตอบแทนการผลิตและจําหน่ายน้ําตาลทราย ขั้นสุดท้ายต่ํากว่าราคาอ้อยขั้นต้นและผลตอบแทนการผลิตและจําหน่ายน้ําตาลทรายขั้นต้น ให้กองทุนอ้อยและน้ําตาลทราย จ่ายเงินชดเชยให้กับโรงงานเท่ากับส่วนต่างดังกล่าว แต่เกษตรกรชาวไร่อ้อยไม่ต้องส่งคืนค่าอ้อยที่ได้รับเกิน โดยราคาอ้อยขั้นต้นฯ ฤดูการผลิตปี 2560/2561 อยู่ที่ 880 บาท/ตันอ้อย ส่วนราคาอ้อยขั้นสุดท้ายฯ ฤดูการผลิตปี 2560/2561 ราคาเฉลี่ยทั่วประเทศอยู่ที่ 792.74 บาท/ตันอ้อย ณ ระดับความหวานที่ 10 ซี.ซี.เอส. ดังนั้นในฤดูการผลิตปี 2560/2561 กองทุนอ้อยและน้ําตาลทราย จะต้องดําเนินการจ่ายเงินชดเชยส่วนต่างให้กับโรงงานเป็นจํานวนเงิน 19,310.67 ล้านบาท ทั้งนี้ เรื่องดังกล่าวได้ผ่านการพิจารณาของคณะกรรมการอ้อยและน้ําตาลทราย (กอน.) ในการประชุมครั้งที่ 12/2561 เมื่อวันที่ 23 พฤศจิกายน 2561 ซึ่งขณะนี้เรื่องอยู่ระหว่างการนําเสนอคณะรัฐมนตรีพิจารณา คาดว่าจะแล้วเสร็จภายในเกิน 2 สัปดาห์ และเมื่อคณะรัฐมนตรีพิจารณาให้ความเห็นชอบตามที่กฎหมายกําหนดแล้ว กระทรวงอุตสาหกรรม โดยสํานักงานคณะกรรมการอ้อยและน้ําตาลทราย จะดําเนินการประกาศในราชกิจจานุเบกษาให้มีผลบังคับใช้ เพื่อให้กองทุนฯ จ่ายเงินชดเชยให้แก่โรงงานโดยเร็วต่อไป
นายวีระศักดิ์ ขวัญเมือง ผู้อํานวยการสํานักงานกองทุนอ้อยและน้ําตาลทราย ชี้แจงเพิ่มเติมว่า ขณะนี้กองทุนฯ จะมีรายได้จากการจัดเก็บเงินจากการจําหน่ายน้ําตาลทรายภายในราชอาณาจักร ซึ่งเป็นไปตามระเบียบคณะกรรมการอ้อยและน้ําตาลทรายว่าด้วยการจัดเก็บเงินจากการจําหน่ายน้ําตาลทรายภายในราชอาณาจักรเข้ากองทุนอ้อยและน้ําตาลทราย พ.ศ. 2561 จํานวน 10,363.73 ล้านบาท สําหรับการจ่ายเงินชดเชยส่วนต่างให้กับโรงงานจํานวน 19,310.67 ล้านบาทนั้น ในเบื้องต้นกองทุนฯ จะหักกลบลบหนี้กับเงินกู้เสริมสภาพคล่องที่โรงงานกู้จากกองทุนฯ ก่อน จํานวน 5,120 ล้านบาท จึงยังคงเหลือเงินชดเชย 14,190 ล้านบาท และกองทุนฯ จะใช้เงินของกองทุนฯ ที่มีอยู่จ่ายชดเชยโรงงาน จํานวนประมาณ 9,500 ล้านบาท ดังนั้น จะเหลือภาระเงินชดเชยอีกประมาณ 4,690 ล้านบาทเศษ ซึ่งขณะนี้ยังไม่มีแหล่งเงินเพื่อการชําระหนี้ โดยกองทุนฯ คาดว่าจะต้องนําเสนอเรื่องนี้ต่อคณะกรรมการบริหารกองทุนฯ เพื่อพิจารณาหาแหล่งเงินทุนเพื่อชดเชยส่วนต่างให้กับโรงงานน้ําตาล อาทิ จะขอกู้เงินหรือค้างชําระเงินแล้วนํารายได้ในอนาคตของกองทุนฯ มาชําระหนี้โรงงาน ทั้งนี้ เพื่อให้เป็นไปตามหลักเกณฑ์ที่กฎหมายกําหนดโดยเร็วต่อไป